РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/179-19

11. јул 2019. године

Б е о г р а д

З А П И С Н И К

115. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 11. ЈУЛА 2019. ГОДИНЕ

Седница је почела у 11,00 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Србислав Филиповић, Петар Петровић, Јелена Жарић Ковачевић, Крсто Јањушевић, Александра Мајкић, Весна Марковић, Бојан Торбица и Милена Ћорилић (заменик члана).

Седници нису присуствовали чланови Одбора: Неђо Јовановић, Весна Николић Вукајловић, Бајро Гегић, Балинт Пастор, Гордана Чомић, Дејан Шулкић, Љупка Михајловска и Вјерица Радета.

 Седници су присуствовали представници: из Министарства трговине, туризма и телекомуникација: Жељко Ракић, начелник Одељења за трговину и развој конкуренције, Невена Праизовић, самостални саветник у Одељењу за развој дигиталне агенде и Јелена Штуловић Прекић, начелник Одељења за нормативне и управне послове, из Министарства финансија: Предраг Ивановић, в.д. помоћник директора Управе за јавни дуг и Дејан Дабетић, руководилац Групе за уговоре о избегавању двоструког опорезивања у Сектору за фискални систем.

 На предлог председника, Одбор је једногласно (9 гласова за) утврдио следећи

Д н е в н и р е д:

- Усвајање записника са 111. и 114. седнице Одбора -

 1. Разматрање Предлога закона о изменама и допуни Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ, који је поднела Влада;

 2. Разматрање Предлога закона о потврђивању Конвенције о узајамној административној помоћи у пореским питањима, који је поднела Влада;

 3. Разматрање Предлога закона о трговини, који је поднела Влада;

 4. Разматрање Предлога закона о изменама и допунама Закона о електронској трговини, који је поднела Влада;

 5. Разматрање Предлога закона о робним берзама, који је поднела Влада.

 Пре преласка на одлучивање о тачкама дневног реда, Одбор је једногласно усвојио записнике са 111. и 114. седнице Одбора (9 гласова за).

**Прва тачка дневног реда**: Разматрање Предлога закона о изменама и допуни Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ, који је поднела Влада

Одбор је размотрио Предлог закона о изменама и допуни Закона о регулисању јавног дуга Републике Србије по основу неисплаћене девизне штедње грађана положене код банака чије је седиште на територији Републике Србије и њиховим филијалама на територијама бивших република СФРЈ, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (9 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда**: Разматрање Предлога закона о потврђивању Конвенције о узајамној административној помоћи у пореским питањима, који је поднела Влада

Одбор је размотрио Предлог закона о потврђивању Конвенције о узајамној административној помоћи у пореским питањима, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (9 гласова за ).

За известиоца Одбора на седници Народне скупштине одређен је председник Одбора.

**Трећа тачка дневног реда**: Разматрање Предлога закона о трговини, који је поднела Влада

Одбор је размотрио Предлог закона о трговини, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (9 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда**: Разматрање Предлога закона о изменама и допунама Закона о електронској трговини, који је поднела Влада

Одбор је размотрио Предлог закона о изменама и допунама Закона о електронској трговини, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (9 гласова за).

За известиоца Одбора на седници Народне скупштине одређен је председник Одбора.

**Пета тачка дневног реда**: Разматрање Предлога закона о робним берзама, који је поднела Влада

Одбор је размотрио Предлог закона о робним берзама, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (9 гласова за).

За известиоца Одбора на седници Народне скупштине одређен је председник Одбора.

 Седница је завршена у 11,05 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски